Navarra Suma talde parlamentarioari atxikitako foru parlamentari Marta Álvarez Alonso andreak galdera egin du kontratuei buruzko Foru Legearen aplikazioz 2018an irabazi asmorik gabeko enplegu-zentro berezientzat eta laneratze-enpresentzat erreserbatutako kontratuei buruz (10-19/PES-00130). Hona Nafarroako Gobernuko Eskubide Sozialetako kontseilariak informatzeko duena:

Kontratuen Legean ezarritakoaren arabera, 2018an erreserbatutako kontratuen portzentajea % 2,11 izan da.

Erreserba orokorra 2.469.832,90 eurokoa izan zen, eta zenbatekoen banaketa, departamentuen arabera, honako taula honetan jaso da:

|  |  |
| --- | --- |
| **Departamentua (2018)** | **2018ko erreserba** |
| Garapen Ekonomikoa | 57.214,26 € |
| Eskubide Sozialak | 330.781,03 € |
| Ogasuna | 37.788,19 € |
| Lehendakaritza | 48.158,89 € |
| Herritarrekiko Harremanak | 99.824,07 € |
| Hezkuntza | 119.848,35 € |
| Osasuna | 899.392,57 € |
| Kultura, Kirola eta Gazteria | 37.958,84 € |
| Landa Garapena | 838.866,70 € |
| Guztira | 2.469.832,90 € |

Kontratuei buruzko Legean ezarritakoaren arabera, legezko ehunekoa aurreko urtean lizitatutako kontratuen esleipen-zenbatekoaren arabera kalkulatzen da.

Kontratuei buruzko Foru Legearen 36. artikulutik eratorritako betebeharren betetze-mailaren ebaluazioa kalkulatzeko erabilitako metodologia aurreko ekitaldiko berbera da. Aipatu behar da kalkuluaren automatizazioari buruz lan egin dela, hartara sistema deklaratiboa saihestuz, ez baitzen oso zehatza.

Erreserba sustatzen eta kontrolatzen duen organoa Enplegu Babestua Laguntzeko Batzordea da. 2016ko urriaren 5eko gobernu-erabakiaren bidez, batzorde horren osaera aldatu zen, eta kide-kopurua 6tik 11ra handitu zen. Aldaketa horren bidez, kontratu publiko gehien kudeatzen dituzten Administrazioko ordezkariak (Hezkuntza eta Osasuna) sartu ziren, bai eta toki administrazioen ordezkariak eta enplegu-zentro berezi eta gizarteratzeko eta laneratzeko zentro guztien ordezkariak ere.

Batzordea urtean behin edo bitan biltzen da erreserbaren exekuzioaren berri emateko eta hurrengo urterako lan-ildoak planteatzeko.

Azken bilera 2019ko ekainean egin zen.

Ez da bileren aktarik egiten, baina exekuzio-txostena eta lan- proposamenak banatzen dira.

Hori guztia jakinarazten dizut Nafarroako Parlamentuko Erregelamenduaren 194. artikulua betez.

Iruñean, 2019ko abenduaren 16an.

Eskubide Sozialetako kontseilaria: María Carmen Maeztu Villafranca